Rugpjūčio 8 dieną kartu su Kauno Jurgio Dobkevičiaus progimnazijos auklėtiniais bei tarptautinės mainų programos "Yaotsu – Kaunas 2018" dalyviais iš Japonijos pristatėme kendo ir dalyvavome praktikoje. Dėkojame progimnazijos direktorei Linai Viršilienei už iniciatyvą. Palaikome! Nuotraukų galerija: aktyvuokite nuorodą čia. Nuotraukų autorius: Jurga Kleizienė.
Vaikų vasaros stovykla praėjo. Daug smagių ir šiltų dienų praleidome su vaikais: kendo praktika, sportiniai žaidimai, japoniškos arbatos ceremonija, kaligrafija, origami, naktinis žygis, vakariniai pokalbiai prie laužo. Stovykla organizuota bendradarbiaujant su Lietuvos kendo asociacija ir dalinai finansuota Kūno kultūros ir sporto departamento prie Lietuvos Respublikos Vyriausybės.
Birželio 29 dieną įvyko pažintinė iaido treniruotė Kaune. "Kyumeikan mokykla" palaikė Aurelijaus Motiejūno, Lietuvos kariuomenės kendo klubo vadovo iniciatyvą vystyti toliau šį kovos meną ir nuo šiol, kiekvieną penktadienį 19 val. rinksimės į iaido praktikas Kaune. Kviečiame visus, kurie neabejingi kardo menui prisijungti.
Birželio 28 dieną, Sugiharos namuose, Kaune, Japonijos ambasadorius Toyoei Shigeeda įteikė padėkos raštus dažytojų organizacijai "Tokon International", kuri pernai metais kartu su 60-čia savanorių dažytojų iš Japonijos atvyko į Lietuvą atnaujinti Sugiharos namų fasado. "Tokon International" prisidėjo ne tik prie Sugiharos namų, bet ir prie vienos iš Kauno J.Dobkevičiaus progimnazijos klasių atnaujinimo. Renginyje dalyvavo ir "Kyumeikan mokyklos" atstovai Marius Radvilavičius ir Rokas Bagdzevičius.
Birželio 10 dieną baigėsi Riga cup & Yumura cup tarptautinis #kendo turnyras. Paskutinę varžybų dieną įvyko komandinis turnyras, kuriame I vietą iškovojo Lietuvos komanda, kurios sudėtyje buvo Marius Radvilavičius ir Rokas Bagdziavičius. Sveikiname ir didžiuojamės #Kyumeikan mokyklos instruktoriais, kurie prisidėjo prie mūsų šalies komandos pergalės.